《访孝先韬仲龙山精合即事 其二》
明代·王彦泓

剪取春山入草堂，窗棂疏洁闭浓香。画来丘壑才相称，到咏襟情所独长。

五夜烟煤疑佛卧，六时螺鼓笑僧忙。下帏不踏空庭月，辜负瑶阶似截肪。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。